b'\n_START_ARTICLE_\nAnne af Storbritannien\n_START_SECTION_\nRegeringstid\n_START_PARAGRAPH_\nSom protestant stod Anne p\xc3\xa5 afstand af faderens katolske synspunkter og var derfor acceptabel for engl\xc3\xa6nderne som tronf\xc3\xb8lger efter Vilhelm 3. Hendes regering faldt sammen med den Spanske Arvef\xc3\xb8lgekrig, hvor hertugen af Marlborough var landets m\xc3\xa6gtigste mand b\xc3\xa5de som minister og h\xc3\xa6rf\xc3\xb8rer og stod st\xc3\xa6rkt takket v\xc3\xa6re sin hustus Sarahs n\xc3\xa6re venskab med Anne. Efterh\xc3\xa5nden k\xc3\xb8lnedes forholdet meget, dronningen st\xc3\xb8ttede herefter oppositionen og lod 1712 Marlborough falde til fordel for en tory-regering der sluttede s\xc3\xa6rfred med Frankrig. Hendes sidste \xc3\xa5r pr\xc3\xa6gedes af intriger mellem ministrene.'